Tervetuloa Herätysliikehdintä -ohjelmaan. Olen Martti Ojares -
ja tänään vieraanani on aviopari, Marjut ja Amarjit Chugh.
Tervetuloa. - Kiitos.
Nimi paljastaa, että et ole suomalainen.
Mennään vähän taaksepäin.
Olit minun vieraanani Isännän pöydässä jaksossa 41.
Siitä on nyt jo aika monta vuotta. Yli kymmenen vuotta.
Jos joku haluaa tietää tarkemmin sinun historiastasi, -
niin ohjelma-arkistosta löytyy Isännän pöydässä jakso 41.
Ihan lyhyesti tuon esiin sen, -
että sinä olit Intiassa siinä kulttuurissa, -
jossa pääuskontona on hindu-uskonto, mutta sinä olet sikhi.
Voit kertoa, mikä ero on hindu- ja sikhi-uskonnoilla.
Voidaan erikseen katsoa uskoontuloasi -
ja sitä, miten elämässäsi Jumala on nämä asiat johdattanut.
Lähdetään siitä, että sinä, Amarjit, olit sikhi, kun tulit aikanaan Suomeen -
ja jotakin tapahtui.
Sikhi-uskonto on reformoitu uskonto.
Se on alkanut 550 vuotta sitten.
Sikhi-gurut ja sikhi-opettajat -
ottivat inkarnaation hindu-uskonnosta ja yhden jumalan käsitteen islamista.
Se on yhdistelmä islamia ja hindu-uskontoa.
Heillä on 1400-sivuinen kirja, mitä he lukevat sikhitemppelissä.
Siellä se ei ole epäjumalanpalvelusta.
Vähän pahojen henkien kanssa tekemistä.
Raamatun mukaan, jos joku palvelee patsasjumalaa, -
hänestä tulee apaattinen. Hänestä tulee patsasjumalan kaltainen.
Siksi Intiassa on paljon apaattisuutta ja manipulointia, -
rahantekoa ja kaikkea tämmöistä.
Se johtuu siitä, että he eivät tunne oikeaa Jumalaa.
Käydään tässä välissä vähän läpi, kuka sinä, Marjut, olet -
ja miten te tapasitte toisenne.
Myöhemmin puhumme siitä, miten teidän yhteinen taival -
lähti kehittymään Intian lähetystyöhön.
Aloitatko siitä, millaiset juuret sinulla on?
Vanhempani ovat nyt jo edesmenneitä.
Minä kuulun ns. suuriin ikäpolviin, jotka syntyivät sodan jälkeen.
Isäni oli upseeri.
Hän sai komennuksen Kuopioon, jossa tapasi äitini.
Hän oli kuulemma pelaamassa tennistä Väinölän kentällä.
Siitä alkoi heidän rakkaustarinansa. Myöhemmin kävi ilmi, -
koska äitini perhe oli asunut Viipurissa ja isäni oli viipurilainen, -
että he olivat yhtä aikaa asuneet Viipurissa. Tietysti lapsina.
Äitini perhe muutti Kuopioon, ja siellä vanhempani tapasivat.
Minä synnyin Hennalassa. Kävin siellä ensimmäisen luokan.
Sitten isäni sai siirron Moskovaan. Asuin siellä kaksi vuotta -
ja kävin kansainvälistä englanninkielistä koulua.
Yhden vuoden olin Kuopiossa.
Sitten isäni sai siirron Helsinkiin, jossa kävin taas koulua.
Myöhemmin isästäni tuli Mikkelin sotilaspiirin päällikkö.
Perhe muutti siis Mikkeliin isäni työn perässä.
Siellä kirjoitin ylioppilaaksi. - Mihin uskoontulosi ajoittuu?
Se ajoittui tyypillisesti rippikouluun.
Menin parin ystävättäreni kanssa Vivamoon.
En tiennyt Vivamosta paljon mitään, mutta se oli jonkun tuttavani idea, -
että lähdimme sinne. Se oli kesärippikoulu.
Paljon kivempi kuin mennä kouluaikaan, iltapäivisin ja iltaisin.
Niinpä sitten, siitä porukasta, meistä moni tuli uskoon.
Vivamohan on Kansan Raamattuseuran omistama keskus.
Kurssikeskus tänäkin päivänä.
Sieltä on hyvin paljon tullut kristittyjä.
Ihmiset ovat tulleet uskoon. Sillä paikalla on todellinen siunaus.
Kyllä. Mennään eteenpäin.
Sinä tulit ensin opiskelemaan Suomeen.
Ja tulit ilmeisesti aika pian uskoon.
Tulin -75, mutta -78 kesällä yksi ystäväni sanoi: -
"Mene kansainväliseen seurakuntaan.
Siellä on erilaisia ihmisiä kuin kadulla.
Siellä saa myös ilmaiseksi kahvia ja pullaa."
Sanoin, etten mene kahvin ja pullan takia.
Menen palvelemaan heidän Jumalaa.
Tulin ovelle ja ovella seisoi pastori.
Hän sanoi: "Tervetuloa. Would you like to serve with us?".
Se yksi sana kosketti minua. Tervetuloa.
Sen yhden sanan kautta menin sisälle ja näin, että on erilainen ilmapiiri.
Muutaman kuukauden kuluttua tulin uskoon.
Ennen sitä olin käynyt helluntaiseurakunnassa, -
missä pastori rukoili ja tuli ihan ilo-olo ja rauha.
On kuitenkin aika suuri muutos tulla sikhi-uskosta Jeesus-uskoon.
Kyllä. - Miten koit sen?
Tässä uskossa on henkilökohtainen suhde Jumalaan.
Minulla oli tieto Jumalasta, mutta en tuntenut Jumalaa.
Kun tulin uskoon, -
kun Jeesus tuli minun ovesta sisään ja keskusteli minun kanssa, -
tuli erityinen ilo ja rauha, mitä on vaikea selittää.
Mennään eteenpäin, kun meillä on niin paljon asioita.
Sinulle tuli aika nopeasti tuska oman syntymämaasi ihmisistä, -
kun heillä oli toinen usko.
Olin ollut vuoden uskossa, kun joku veli ja sisar sanoi: -
"Jumala on puhunut meille, että sinun täytyy mennä raamattukouluun."
Hämeenlinnassa oli silloin Suomen yhteiskristillinen raamattukoulu.
Sinne pääsin opiskelemaan Raamattua.
Yhden vuoden opiskelin Raamattua aamusta iltaan ja ylistin Herraa.
Se oli karismaattinen koulu. Sillä oli ihana vaikutus.
Jos joku tulee pakanauskonnosta, hänen täytyy mennä -
"erikoisuimahalliin", jossa saa jatkuvasti Jumalan Sanaa.
Se muutti minun elämäni. Aivoni parantuivat.
Vanha meni pois, uusi tuli tilalle.
Uusi luomus. - Kyllä.
Sinulle tosiaankin tuli sen jälkeen halu auttaa -
ja tuoda Raamatun sisältöä kansallesi Intiassa.
Kun raamattukoulu loppui, paastosin ja rukoilin.
Sanottiin, että Pekka menee Hämeenlinnaan -
ja toinen omaan paikkaan, kaikille on joku paikka.
Mikä on minun luvattu maa? Mihin menen?
Kun paastosin ja rukoilin, Jumala puhui unessa, -
että paikkani on Intia.
Vuonna -82 muutin täältä pois.
90-luvulla te tapasitte toisenne. Missä tapasitte?
Minulla oli Intiassa matkatoimisto. Suomalainen ystäväni Intiassa sanoi: -
"Mene Suomeen käymään. Tuo ryhmiä sieltä."
Tulin käymään Suomessa kesällä. Olin muutaman viikon matkalla.
Samassa kansainvälisessä seurakunnassa, missä ennen kävin, -
hän oli istumassa ja minä menin sinne.
Hänen ystävä sanoi: "Siellä on Amarjit.", mutta hän ei uskonut.
Kuinka Amarjit voi palata noin 14 vuoden jälkeen? Mutta olin siellä.
Siellä alkoi meidän pieni seurustelu. - Kyllä.
Teille tuli aika nopeasti sitä kautta yhteinen missio.
Eli teillä oli se, että evankeliumi pitää viedä intialaisille. - Kyllä.
Siihen liittyen, vaikka sinulla oli matkatoimisto, -
tämä oli sinun mielessä kokoajan.
Teidän yhteys TV7:ään tuli siinä vaiheessa, -
kun elettiin vielä TV7:n alkuvuosia, ehkä viisi vuotta tai jotain oli ollut.
Silloin tavattiin, ja sen jälkeen olemme olleet yhdessä.
Jumala on johdattanut sinut -
viemään evankeliumia intialaisille television ja radion kautta.
Teit Suomessa 50 ohjelmaa, ja radio ja kaikki. Miten tämä kehittyi?
IRR-TV koulutti minut media-alalle, vaikka olin ennen matkatoimistoalalla.
Naimisiinmeno ei ole estänyt minua menemästä Intiaan. Sydän on Intiassa.
Sansa kutsui meidät Intiaan Marjutin kanssa.
"Voitte molemmat mennä ja voit kouluttaa Intiassa -
tv- ja radiojärjestön henkilökuntaa ja aloittaa tv-toiminnan."
Aloitin hindinkielisen tv-toiminnan. Ensimmäiset 52 ohjelmaa tein TV7:lla.
Miten tällaisessa prosessissa, kun olet Suomessa asunut ja suomalainen, -
sinä ikään kuin innostuit menemään aviomiehesi mukaan?
Silloin, kun menimme naimisiin, sanoin hänelle: -
"Kun olen asunut niin monessa maassa, -
en halua muuttaa uuteen maahan."
Se oli, jos voi sanoa, yksi "ehto" avioliitolle.
Olin nimittäin asunut Ruotsissa, Israelissa, Amerikassa -
ja parissa muussa maassa lyhyemmän ajan.
Olin tavallaan väsynyt muuttamiseen.
Lapsuuteni oli myös paljon muuttamista, kun isä oli upseeri.
Mutta Jumala kuitenkin muutti minun mielen, -
kun Sansa kutsui meitä sinne. Niin olen ymmärtänyt sen.
Näen, että se on hirveän tärkeä hänelle. Minulle Intia oli...
Kun OM:ssa olin nuorena, olisin voinut mennä Intiaan, mutta valitsin Israelin.
Itse koin, että Israel oli minun lähetyskenttä, -
mutta se muuttui elämän mukana -
ja tuli toinen I-kirjaimella alkava maa eli Intia.
Tosiaan sen matkatoimiston jälkeen -
olette sataprosenttisesti keskittyneet lähetystyöhön.
Olitte Sansan lähetteinä kolme vuotta.
Minä olin kolme ja puoli, ja hän oli kolme vuotta.
Sitä kautta saitte solmittua sopimuksia tv-yhtiöiden ja radioyhtiöiden kanssa.
Olette sillä tavalla lähettäneet.
Mennään nyt tähän lehteen, -
joka on Intiassa miljoonalevikkinen kristillinen lehti.
Ei ole kristillinen. - Ai, yleislehti?
Joo, sekulaari. - Se on vielä merkittävämpää.
Se vastaa Suomen kuvalehteä. - Aivan.
Mutta se on miljoonalevikkinen, ja kanteen kovin harva pääsee.
Sisällä on aukeama tekstiä ja teidän kuvia.
Se on ikään kuin todistus siitä, -
että se palvelutyö, mitä olette tehneet Intiassa, on noteerattu.
Siinä on ollut Jumala mukana, koska ei tähän pääse omin voimin.
Monta vuotta sadat ihmiset ovat Intian puolesta rukoilleet, sekä minä.
Tuomaksen ajasta on 2 000 vuotta.
Ihmiset ovat esirukoilleet. Intia on Jumalan silmissä tärkeä maa.
Tällä kertaa yhdessä osavaltiossa on herätys, -
mutta se tulee olemaan valtakunnallinen.
Herätystä tapahtuu hyvin paljon.
Se on Jumalan johdattama asia.
Intia on väliluvultaan maailman toiseksi suurin maa.
Siellä on vielä tällä hetkellä ehkä noin prosentti väkiluvusta kristittyjä.
Kaksi pilkku jotain kristittyjä. - Se on kuitenkin noussut.
Tilastot eivät sano, mutta joku sanoi, että se on 10 prosenttia.
Ei ole laskettu, mutta paljon ihmisiä on tullut uskoon.
Johtajilla on suuri huoli.
Sikhit ja hindut ovat vihaisia, koska ihmiset tulevat uskoon.
Yhden asian haluan tuoda esiin, koska sinä, Amarjit, -
olet hyvin syvästi tietoinen siitä, mikä on hindu-uskonto -
ja mistä jooga on lähtöisin.
Olet itsekin ollut aikanaan mukana siinä.
Nyt tämä jooga on maailmanlaajuisesti levinnyt -
ja myöskin Suomeen, jopa Suomen kristilliseen kirkkoon.
Puhutaan jopa kristillisestä joogasta.
Käykää te, jotka tunnette, tätä läpi, ja erityisesti Amarjit sinä.
Mekin, kuten monet muut, olemme varoittaneet, -
että tämä hindu-uskonto on pimeyden lähteistä syntynyt.
Ne ovat niitä pakanauskontoja. Ilmeisesti ei ole mennyt tieto perille.
Avaa pikkuisen tätä kysymystä, mitä vaaroja on tällaisesta kehityksestä.
Kun tulin Intiasta Suomeen, minulla ei ollut mitään tietoa joogasta.
Jooga on jotain sellaista, mitä pyhät ihmiset jossain metsässä harrastaa.
Ei sillä ole kansan arkielämän kanssa mitään tekemistä.
Kansa elää länsimaisella teknologialla. Kaikki länsimaiset systeemit.
Tehdään työtä, eikä kukaan harrasta joogaa.
Viime vuonna, kun tuli hindu- fundamentalismihallitus, se lisääntyi.
Kun tulin Suomeen, joku diplomaatti sanoi minulle: "Tee joogaa."
Kun minä tein sitä muutaman päivän, minulle alkoi tulla tajuton olo.
Henki alkoi toimia. Sillä on tekemistä pahan hengen kanssa.
Minä heti lopetin. Minä pelkäsin.
Marjut voi puhua enemmän käytännöstä ja filosofiasta sen takana.
Kerropa sinä, mitä olet sivusta tarkkaillut ja nähnyt Intiassa?
Vuonna 2014 Narendra Modista tuli pääministeri.
Hänen taustansa on hindupuolueessa.
Hän oli se, joka erikoisesti panosti tähän joogaan.
Hän mm. kirjoitti YK:lle ja Unescolle, -
että joogasta pitäisi tehdä kansainvälinen jooga.
Nyt on kansainvälinen joogapäivä.
Hän on myös nimittänyt Intiaan joogaministerin.
Sanoisin, että tämä on pehmeää lähetystyötä. - Hindulähetystyötä.
Ei ole olemassa joogaa ilman hindulaisuutta -
eikä hindulaisuutta ole ilman joogaa. Ne kytkeytyvät toisiinsa.
Teillähän on täällä yksi ruotsalaisen Gertrud Storsjön kirja, -
jossa hän ottaa esille joogan vaikutusta ja mistä se on lähtöisin.
Siinä on hindulainen oppi ja se eroaa siinä, -
että ihmiset joogassa sanovat, että jumaluus on heissä.
Henkilöllä ei ole omaa persoonaa, -
vaan sen pitää sulautua atmaan eli maailmanhenki brahmaniin.
Kristinuskossa sinulla on vahva oma persoona ja apu tulee ulkopuolelta.
Se tulee Jeesukselta Kristukselta.
Joogassa menet sisälle päin ja etsit sitä sieltä. - Joo.
Teillä on varmasti esimerkkejä, -
joissa ihminen on ollut syvällä joogassa ja sitten vapautunut. - Kyllä.
Haluatko jostakin kertoa tai kumpi haluaa? - Marjut voi kertoa.
Kuulin, että nyt on julkisuuteen tullut julkisuuden henkilöitä, -
jotka ovat harrastaneet joogaa ja ovat siitä vapautuneet.
He ovat etsineet rauhaa sydämeensä ja jooga ei ole tuonut sitä rauhaa.
Tässä nyt on joitakin.
Katsoin yhden ohjelman, taisi olla teidän ohjelmia.
En muista oliko se joogasta vai buddhalaisuudesta.
Niissä on kuitenkin samanlainen kytkös.
Eli ihminen itse yrittää ponnistella harjoitusten avulla.
Tekee ja sanoo näitä mantroja.
Joogasta sanotaan, että se on vain liikuntaa.
Mutta ne kaikki liikkeet ovat palvontaliikkeitä, -
jossa palvotaan eri jumalia. Haluan kertoa tämän.
Silloin, kun tämä jooga tuli, silloin 2014, Modi olisi halunnut, -
että kaikissa kouluissa Intiassa, ympäri Intiaa joogataan.
Muslimijohtajat sanoivat, että ei heidän kouluissaan, -
koska he ovat yksijumalainen uskonto. - Samoin kristityt.
Hindulaisuushan on monijumalainen uskonto.
Siinä on nämä sielunvaellukset?
Siinä on kaikki sielunvaellukset ja reinkarnaatiot -
ja palvotaan monia jumalia, palvotaan lehmää ja erilaisia eläimiä.
Esimerkiksi meidän lähellä, kun asuimme New Delhissä, -
hindut veivät puille ruokaa puistoon.
Ne syöttävät lehmää ja koirat haukkuu. - Aivan.
Mikä siinä on se vetovoima, että se on tullut Eurooppaan ja Suomeen -
ja jopa kristilliseen kirkkoon?
Se on tietenkin se pahuuden voima. Kun täällä uskonto on laimentunut -
ja on tullut luopumista, niin ei ole puolustajaa.
Energiavirrat. He sanovat, että siitä tulee jonkinlaista energiaa.
On tämmöistä kundaliinijoogaa, joka on hyvin vaarallista.
Sitä harrastetaan mm. työväenopistossa Helsingissä.
Siitä tulee jonkinlaisia kiksejä.
He saavat siitä voimaa, mutta se voimahan on paholaisesta.
Saatana ei tuo mitään uutta, vaan matkii.
Se matkii niitä asioita, mitä Raamatussa on, -
mutta vihollisen kavalin konstein. - Kyllä.
Intiassa on tämmöinen sananlasku: -
Rumpu, joka soi kaukana, on hyvä korville.
Se tarkoittaa sitä, että otetaan sitä, mikä on eksoottista.
Raamatussa on tällainen kielto 5. Mooseksen kirjassa -
ja Roomalaiskirjeessä Uuden testamentin puolella.
"Älä mukaudu maailman menoon."
Ihmettelen, kun Suomessa on hyvät uimahallit ja voimistelupaikat -
ja ihmiset menevät lenkille, -
niin miksi otetaan pakanauskonnosta tämmöinen paha käsite, -
mikä vie kauas Jumalasta. Ei ole olemassa kristillistä joogaa.
Onko niin, että paholainen, kaikkien juonien mestari, -
antaa jotain sellaista, jossa ihmisen liha saa jotain sellaista, -
mistä hän kiinnostuu, ja ihminen luulee saavansa rauhan?
Se on sitä harhautusta.
Niin luulisin. Itse en ole harrastanut joogaa, niin en voi siitä sanoa.
Minä ihmettelen, että Helsingin seurakunnissa harrastetaan joogaa.
Ei ole olemassa kristillistä joogaa, koska se kytkeytyy hindulaisuuteen.
Aivan. Sen juuret ovat siellä. Kasvikin ottaa sieltä, missä sen juuret ovat.
Mitä haluaisit sanoa tässä ohjelmassa sellaista, mitä on sydämelläsi, -
ennen Marjutin loppurukousta.
Olemme taas miettimässä, kuinka päästä Intiaan -
vaikuttamaan kansan kohtaloon.
Kaikki katsojat voivat rukoilla puolestamme.
Intiassa lähetystyöstä on tullut vähän turvatonta.
Hindufundamentalistit hyökkäävät seurakuntia ja ihmisiä vastaan.
Paljon pastoreita on pidätettyinä, vankiloissa.
Väitetään, että ihmisiä käännytetään rahalla, -
ja he etsivät erilaisia keinoja.
Jumala voi tuoda suuren herätyksen koko maahan.
Samoin kuin apostoli Paavali oli ennen Saul.
Hindut, muslimit, sikhit ja muut kaikki voivat tulla uskoon, -
ja Intian profiili muuttuu.
Kuten aiemmin sanoit, siellä on herätys nyt alkanut.
Ja sieltä tuli menee eteenpäin.
Teillä on sellainen ajatus, -
kun olet TV7:llä kääntänyt 200 ohjelmaa hindin kielelle, -
ja nyt on seitsemäs vuosi, ehkä sapattivuosi.
Sapattivuosi, mutta mietin, miten voin edistää lähetystyötä Intiassa.
Minulla on yksi kanava siellä valmiina, joka ottaa minun ohjelmia.
Niitä on paljon siellä jo näytetty.
Sen seurauksena tämä kansikuva. Se on kiitostodistus siitä, -
että olette tehneet hyvää Jumalan valtakunnan työtä.
Tässä on puolitoista minuuttia aikaa, niin voit nyt rukoilla.
Kiitos Herra siitä, että Sinun Pyhällä Hengelläsi ei ole mitään rajoja.
Herra, voit myös television ja radion kautta mennä intialaisiin koteihin.
Sinä voit avata sydämiä niin, -
että Jeesus Kristus tulisi heidän sydämiinsä ja heidän Vapahtajakseen.
Monet haluavat vapautusta ja etsivät sitä mokšasta -
eli sielunvaelluksesta, joka saattaa kestää miljoonia vuosia.
Herra, Sinä voit vapauttaa, koska olet kärsinyt ristillä heidän puolestaan.
Intia mainitaan kaksi kertaa Vanhassa testamentissa.
Sinä rakastat Intiaa ja intialaisia ja voit avata heidän sydämensä.
Jeesuksen nimessä, aamen.
Kiitos Amarjit ja Marjut tästä vajaasta puolesta tunnista.
Ollaan tärkeiden kysymysten äärellä.
Kysymys on herätyksen viemisestä eteenpäin.
Tekin mahdollisesti muutatte joiksikin vuosiksi Intiaan lähetystyöhön.
Me rukoilemme sitä, että tästä, mistä lopuksi puhuimme, joogasta, -
meidän katsojamme levittäisivät tietoa, että se on turmiollinen tie.
Kiitos oikein paljon ja Herra siunatkoon teidän matkojanne ja evankeliumia.
Hyvä TV7:n katsoja. Olet juuri katsonut Herätysliikehdintä-ohjelman.
Itseäni rohkaisee ja ilahduttaa, kun saan kuulla erilaisilta vierailta, -
mitä Jumala on heidän elämässään tehnyt.
Jos koet tämän sarjan itsellesi iloa antavaksi, -
niin lähde tukemaan näiden ohjelmien tuottamista.
Voit soittaa numeroon 0600 02030.
Puhelun hinta on vajaa 13 euroa.
Voit myös lahjoittaa ruudussa näkyvälle pankkitilille -
käyttäen viitenumeroa 9564. Kiitos lahjastasi.
Tekstitys: A. Eskola